মতিউর রহমান মুন্না, নবীগঞ্জ:: কথা বলতে না পারলেও অনুভূতির প্রকাশ তো আর থেমে থাকে না। যেমন থাকেনি সিরাজ আর পান্নার জীবনে। আর প্রেমের জন্য মুখে কোন ভাষার প্রয়োজন নেই, নেই দুরত্বেরও বালাই। তাইতো সুদূর লন্ডন থেকে বাকপ্রতিবন্ধী সিরাজ আহমদ বাংলাদেশে ছুটে এসেছেন আরেক বাকপ্রতিবন্ধী ফাবিহা খানম পান্নার প্রেমের টানে। আর সব প্রতিবন্ধকতাকে জয় করেই ঘর বাঁধতে বাধছেন দুই জেলার দুই বাকপ্রতিবন্ধী। এ যেন এক অসাম প্রেমের গল্প! আজ নবীগঞ্জ উপজেলার আউশকান্দি মাহবুবা কমিউনিটি সেন্টারে বাকপ্রতিবন্ধী প্রেমিক জুটি বিবাহ বন্ধনে আবদ্ধ হবেন।